Mõlemat liiki assigneeringute erinevate summade põhjus on liigendatud assigneeringute kasutamine teatavate komisjoni poolt otseselt rakendatavate meetmete puhul. Need on peamiselt seotud põllumajandustoodete müügiedenduse meetmetega ning poliitilise strateegia ja kooskõlastusmeetmetega.

Selle eelarveartikli puhul on seni deklareeritud kulud 49 miljonit eurot kuluprofiilist väiksemad. Seda väikest erinevust peetakse ajutiseks ja eelarves ettenähtud summat on kavas rakendada aasta lõpu poole.

Käesoleva aruande lisas on esitatud eelarve esialgne täitmine ajavahemikul 16. oktoobrist 2018 kuni 31. augustini 2019. Võrdlus on tehtud määruse (EL) nr 1306/2013 artikli 28 kohaselt loodud varajase hoiatamise süsteemi kuluprofiiliga.

Lisas, milles on esitatud 2019. aasta eelarve esialgne täitmine, ei ole puu- ja köögiviljasektori ning tootmiskohustusega sidumata otsetoetuste eelarveassigneeringute real eelnimetatud sihtotstarbelist tulu arvesse võetud. Tegemist on kõnealuste eelarveartiklitega seotud heakskiidetud assigneeringutega, mis on vastavalt 715 miljonit eurot ja 34 388 miljonit eurot.

3.1.4.Piim ja piimatooted

–67 miljoni euro suurust kõrvalekaldumist kuluprofiilist selgitab liikmesriikide deklareeritud tulu, mis saadi lõssipulbri müügist (võrreldes bilansilise väärtusega). Lõssipulbri riiklike varude odavnemine aasta lõpus kirjendati 2018. eelarveaastal, et korrigeerida selle hetke varude väärtust prognoositava müügihinna suhtes. Sellest ajast alates on turul olnud pidev kasvutrend. Seetõttu on lõssipulbrit müüdud selle bilansilisest väärtusest kõrgema hinnaga, mille tulemusena saadakse tulu, mida liikmesriigid on deklareerinud.

3.1.5.Koolipuuvilja-, -köögivilja ja -piima kavad

Kuluprofiiliga võrreldes 19 miljonit eurot väiksemaid kulusid peetakse ajutiseks ja eelarves ettenähtud summat on kavas rakendada aasta lõpu poole.

3.2.Otsetoetused

Otsetoetuste assigneeringuid on kasutatud prognoositust veidi rohkem.

3.2.1.Tootmiskohustusega sidumata otsetoetused

Deklareeritud kulud on 926 miljonit eurot kuluprofiilist suuremad. Võttes aga arvesse eelarveartikli kohta kättesaadavaid hinnangulisi sihtotstarbelisi tulusid, st 938 miljonit eurot, sobib rakendusmudel siiski täielikult varasema profiiliga. Seega assigneeringutest puudu ei ole, kuigi profiilist ilma sihtotstarbeliste tuludeta võib puudujääki eeldada.

3.2.2.Muud otsetoetused

Deklareeritud kulud selles eelarveartiklis on kuluprofiilist 115 miljoni euro võrra väiksemad. Eelarvega ettenähtud summa kasutatakse siiski eeldatavasti ära aasta lõpu poole.

4.EAGFi sihtotstarbeliste tulude rakendamine

Lisas esitatud tabelist nähtub, et 2019. aasta augusti lõpus oli sihtotstarbelist tulu laekunud 634,2 miljonit eurot, mis on 0,2 miljonit eurot rohkem, kui 2019. aasta eelarve vastuvõtmisel eeldati. Eelkõige hõlmab see järgmist:

·raamatupidamisarvestuse kontrollimise ja heakskiitmise ning vastavuskontrolli otsustest tuleneva korrigeerimise tulu 494,4 miljoni eurot;

·õigusnormide rikkumise eest sissenõutud 137,9 miljonit eurot ja

·piimamaksust saadava tulu jääk suuruses 1,9 miljonit eurot.

Koos eelnevast eelarveaastast üle kantud tuluga 448,8 miljonit eurot oli sihtotstarbelise tulu kogusumma 31. augusti 2019. aasta seisuga 1 083,0 miljonit eurot. Eelarveaasta jooksul kogutakse eeldatavasti täiendavaid summasid.

5.Järeldused

EAGFi 2019. aasta eelarveassigneeringute esialgne kasutamine kuni 31. augustini 2019 näitab, et liikmesriikidele igal kuul makstavad summad ületavad arvestuslikku kasutamisprofiili 680 miljoni euro võrra.